Lolland-Falsters Stifts-Tidende, 1842-11-07
Corresp.) Kjøbenhavn den 5te Novbr. Land etatens nye Organisation er da nu tilendebragt, idet den Deel deraf, som endnu stod tilbage, Generalcommissariats-Collegiet, har faaet sin fremtidige Organisation bestemt ved kgl. Resolution af 2den dennes. Jfølge denne allerhøieste Bestemmelse skal dette Collegium i Fremtiden bestaae af 5 Deputerede, nemlig 3 Militaire, Generalauditeuren for Landetaten og 1 civil Deputeret. Første Militair-Deputeret skal i det mindste være Generalmajor, han er Præses i Collegiet, har Referat i Statsraadet, og nyder, foruden Gage og Emolumenter efter sin militaire Charge, 1500 Rbd. i aarlig Tillæg, 2den og 3die Militair-Deputeret erholde, foruden Gage og Emolumenter af deres Charge, 1000 Rbd. i aarlig Tillæg, Generalauditeuren faaer, foruden sin Gage i denne Egenskab, et aarligt Tillæg som Deputeret af 600 Rbd. og den civile Deputerede normeres med 2800 Rbd. Første Militair=Deputeret vedbliver Generallieutenant Rømer, der for Tiden beklæder denne Post, at være; til 2den Militair-Deputeret er Oberst v. Hansen af Generalstaben udnævnt, og til 3die Militair=Deputeret Capitain v. Keyper af Artilleriebrigaden; Generalauditeur Aagesen vedbliver som hidtil sin Function, og Generalkrigscommissair Torp som civil Deputeret; derimod udtræder den 2den nuværende civil Deputeret Gen. Krigscom. Rehders fra 1ste Jan. 1843. Collegiet deles, hvad Forretningerne angaaer, i 4 Sectioner, 3 med militaire Deputerede til Chefer, og den 4de, hvorunder Regnskabsvæsenet hører, med en civil Deputeret. Generalauditeuren faaer ingen Section, men skal føre specielt Tilsyn med Collegiets retslige Expeditioner og hvad der hører til Landmilicevæsenet. Endvidere har Hs. Majestæt forbeholdt sig at beordre Officerer til at udføre administrative Forretninger under Sectionschefernes Autoritet, og ville i saadanne Tilfælde disse Officerers Pligter og Rettigheder nærmere blive bestemte. Hver Deputeret afgjør under Embeds ansvarlighed alle til hans Section løbende Sager, der kunne expederes overeensstemmende med de i Anordningerne indeholdte almindelige Forskrifter, uden at det er fornødent at de foredrages Collegiet in pleno. Tvivlstilfælde har Sectionschefen at conferere med Præses, der bestemmer, om Sagen skal foredrages Collegiet. Alle Forestillinger og Jndberetninger til Kongen behandles i Pleuarmøder. De tre Sectioner faae hver et Contoir, den 4de derimod 3 Contoirer, nemlig et Bogholder-Contoir, et Revisions-Contoir og et Casserer Contoir. Der blive altsaa 6 Contoirchefer, hvoraf de 5 faae hver 1500 Rbd. om Aaret, den 6te, Cassereren, 1200 Rbd., desuden ansættes der 11 Fuldmægtige, 6 med 700 Rbd. og 5 med 600 Rbd., 12 Cancellister, hver med 400 Rbd., og 5 Volontairer, hver med 200 Rbd. Disse sidste antages og afskediges af Collegiet; desuden er Collegiet bemyndiget til at engagere 10 Copister, hver med 300 Rbd. om Aaret, men disse kunne antages og afskediges af Contoircheferne. Til Skrivematerialier, Brændsel og Lys a. er normeret 4000 Rbd. om Aaret. Hs. Majestæt antager iøvrigt, at Collegiets Forretninger, naar Alt er ordnet, vil kunne bestride med et ringere Personale, og Collegiet har derfor til sin Tid at indkomme med nærmere Forestilling om, hvorvidt en yderligere Reduction er udførlig. Hidindtil have Contoircheferne under dette Collegium havt, den ældste 1640 Rbd., den yngste 1240 Rbd., de andre 1440 Rbd., Fuldmægtigene fra 520 Rbd. til 616 Rbd. (foruden personlige Tillæg for Enkelte af de Ældste) Cancellisterne 350468 Rbd. Det vil heraf skjønnes, at det ikke kan siges, at disse Embedsmænd, som Officiererne, have Anledning til at glæde sig ved det nye Gagerings-Reglement, saameget mindre, da der saagodtsom ingen Udsigt for dem er til Befordring udenfor Collegiet. Fra en meget paalidelig Haand er det os saaledes meddeelt, at der for Tiden ikke findes nogen Fuldmægtig i Collegiet under 40 Aar, derimod 3 over 50 Aar og 1 over 60 Aar, saa at efter en sandsynlig Calcule Pluraliteten af dette Collegiums Embedsmænd ikke kan vente at opnaa høiere end en Fuldmægtigpost, eller 700 Rbd. om Aaret.